ສຫລ ຮ່ວມມືກັບ ສປປ ລາວ ໃນໂຄງການ CLEAN ທີ່ຊ່ວຍກະສິກອນລາວ ຍົກລະດັບ ການຜະລິດ ແລະຫຼຸດຜ່ອນ ຜົນເສຍຫາຍ 
ໂຄງການ CLEAN ແມ່ນໂຄງການໄລຍະສີ່ປີ ທີ່ໄດ້ຮັບການສະໜັບສະໜູນ ດ້ານການເງິນຈາກກະຊວງກະ​ເສດ ສະຫະລັດ ແລະຈັດຕັ້ງປະຕິບັດ ໂດຍອົງການວິນຣັອກສາກົນ ປະຈໍານະຄອນຫຼວງວຽງຈັນ.
ສະຫະລັດອາເມຣິກາ ຮ່ວມມືກັບ ສປປ ລາວ ປັບປຸງຊີວິດການເປັນຢູ່ ຂອງຊາວ ກະສິກອນ ແລະເສີມຂະຫຍາຍການຄ້າໃຫ້ແກ່ຜົນຜະລິດທາງດ້ານກະສິກໍາ ຂອງ ລາວ ໃນວັນທີ 10 ກໍລະກົດ 2019 ທີ່ຜ່ານມາ ກະຊວງກະສິກຳ ແລະປ່າໄມ້ ຂອງ ສປປ ລາວ ແລະອົງການວິນຣັອກສາກົນ ຫຼື Winrock International ໄດ້ຮ່ວມເຊັນ ບົດບັນທຶກຄວາມເຂົ້າໃຈ ໂຄງການສ້າງຄວາມເຊື່ອມໂຍງກັບເຄືອຂ່າຍກະສິກໍາ ຂອງ ກະຊວງກະເສດສະຫະລັດ (CLEAN) ເຊິ່ງໄດ້ຮັບການສະໜັບສະໜູນ ໂດຍສະຫະລັດ ອາເມຣິກາ ເອກອັກຄະລັດຖະທູດສະຫະລັດ ປະຈຳ ສປປ ລາວ ທ່ານນາງ ຣີນາ ບິດເຕີ ແລະທ່ານ ປອ ລຽນ ທິແກ້ວ ລັດຖະມົນຕີກະຊວງກະສິກຳແລະປ່າໄມ້ຮ່ວມ ເປັນສັກຂີພະຍານ ໃນການເຊັນບົດບັນທຶກຄວາມເຂົ້າໃຈ ລະຫວ່າງ ທ່ານວິໄລສຸກ ເຄນນາວົງ ຫົວໜ້າກົມ ປູກຝັງແລະທ່ານອາເລັກຊານເດີ ດາຮານ ຫົວໜ້າ ໂຄງການ CLEAN ໂຄງການ CLEAN ແມ່ນໂຄງການໄລຍະສີ່ປີ ທີ່ໄດ້ຮັບການສະໜັບສະໜູນ ດ້ານການ ເງິນຈາກກະຊວງກະເສດສະຫະລັດ ແລະຈັດຕັ້ງປະຕິບັດ ໂດຍອົງການວິນຣັອກສາກົນ ປະຈໍານະຄອນຫຼວງວຽງຈັນ ໂຄງການດັ່ງກ່າວຈະໄດ້ ຖືກຈັດຕັ້ງ ຢູ່ນະຄອນຫຼວງ ວຽງຈັນ ແຂວງວຽງຈັນ ແລະລວມທັງເຂດພູພຽງ ບໍລະເວນທີ່ກວມເອົາ ແຂວງຈໍາປາສັກ ສາລະວັນ ແລະ ເຊກອງ ໂດຍນໍາ ໃຊ້ວິທີການດ້ານການຕະຫຼາດ ໂຄງການນີ້ ຈະສ້າງ ຄວາມເຊື່ອມໂຍງກັບຕະຫຼາດ ແລະເພີ່ມຄວາມຕ້ອງການໃຫ້ແກ່ ຜົນຜະລິດດ້ານກະສິ ກໍາທີ່ສະອາດຂອງລາວ ທັງພາຍໃນປະເທດ ພາກພື້ນ ແລະ ສາກົນ ໂດຍຜ່ານການ ປະຕິບັດ ໃຫ້ສອດຄ່ອງກັບມາດຕະຖານ ແລະການປັບປຸງ ລະບົບການຢັ້ງຢືນຄຸນນະ ພາບ ຄວາມພະຍາຍາມເຫຼົ່ານີ້ ຈະຊ່ວຍຍົກລະດັບການຜະລິດ ແລະຊ່ວຍຫຼຸດຜ່ອນ ຜົນເສຍຫາຍຫຼັງການເກັບກ່ຽວ ທ່ານເອກອັກຄະລັດຖະທູດຣີນາ ບິດເຕີ ກ່າວວ່າ “ພວກເຮົາຕື່ນເຕັ້ນ ແລະດີໃຈຫຼາຍ ທີ່ຈະໄດ້ຮ່ວມມືດ້ານກະສິກໍາ ກັບກະຊວງກະສິກຳ ແລະປ່າໄມ້ ຍ້ອນວ່າ ຂະແໜງການ ກະສິກໍາ ຖືເປັນຂະແໜງທີ່ສໍາຄັນ ຕໍ່ຊີວິດການເປັນຢູ່ຂອງປະຊາຊົນລາວ ໂດຍຜ່ານ ການສ້າງຂີດຄວາມສາມາດ ເພີ່ມກໍາລັງການຜະລິດແລະ ເຊື່ອມໂຍງຊາວກະສິກອນ ເຂົ້າສູ່ຕະຫຼາດ ໂຄງການນີ້ຈະສ້າງຜົນປະໂຫຍດໃຫ້ ແກ່ປະຊາຊົນລາວຫຼາຍຄອບຄົວ ທີ່ມີຊີວິດການເປັນຢູ່ຕິດພັນກັບການກະສິກໍາ ໂຄງການ CLEAN ຈະເນັ້ນໜັກໃສ່ການພັດທະນາທ່າແຮງຂອງ ສປປ ລາວ ໃຫ້ສາ ມາດເຂົ້າສູ່ຕະຫຼາດໃນຂົງເຂດພາກພື້ນລຸ່ມແມ່ນໍ້າຂອງ ແລະຕະຫຼາດສາກົນ ບ່ອນທີ່ ມີຄວາມຕ້ອງການ ຜົນຜະລິດດ້ານກະສິກໍາຄຸນະພາບສູງ ແລະຖ້າສາມາດຕອບສະ ໜອງຕໍ່ຄວາມຕ້ອງການນີ້ໄດ້ ມັນຈະຊ່ວຍໃຫ້ຜົນຜະລິດຂອງ ຊາວກະສິກອນລາວ ມີລາຄາທີ່ສູງຂຶ້ນ ພາຍໃຕ້ບົດບັນທຶກຄວາມເຂົ້າໃຈສະບັບ ນີ້ ກົມປູກຝັງ ຂອງລາວ ແລະໂຄງການ CLEAN ຂອງ USDA ຈະຮ່ວມມື ກັນໃນການເພີ່ມກໍາລັງການຜະລິດ ຄວາມອາດສາມາດໃນການແຂ່ງຂັນ ແລະ ຄວາມຍຶນຍົງໃຫ້ແກ່ຊາວກະສິກອນຂະ ໜາດນ້ອຍ ຜ່ານການຝຶກອົບຮົມ ແລະ ການເຊື່ອມໂຍງກັບຕະຫຼາດ ນອກຈາກ ໂຄງການ CLEAN ແລ້ວ ລັດຖະບານສະຫະລັດ ຍັງມີຫຼາຍໂຄງການ ທີ່ ໄດ້ຮັບການຈັດຕັ້ງປະຕິິບັດ ຮ່ວມກັບລັດຖະບານ ແລະປະຊາຊົນລາວ ເພື່ອປັບປຸງ ການສຶກສາ ສົ່ງເສີມວຽກງານສາທາລະນະສຸກ ແລະໂພຊະນາການ ອຳນວຍຄວາມ ສະດວກທາງດ້ານການຄ້າແລະການລົງທຶນແລະເສີມສ້າງຄວາມ ເຂັ້ມແຂງດ້ານ ລະບຽບກົດໝາຍ